Bjørn Hoelseth

Bjørn Hoelseth (født 1942) er en norsk journalist, redaktør og politiker (H) med lang fartstid i Sandefjords Blad.

Han er utdannet cand.philol. med hovedfag i engelsk og mellomfag i norsk og historie fra Universitetet i Oslo fra 1968. Han har også studert kunsthistorie og gjennomgått Forsvarets høyskole. I studietiden var han også ungdomssekretær og gruppesekretær i Oslo Høyre samt formann i Oslo Unge Høyre.

Fra 1970 til 1977 var han programsekretær/radiojournalist i NRK. I 1977 gikk han til Sandefjords Blad, der han var ansvarlig redaktør frem til 1985, deretter journalist/spesialmedarbeider frem til 2009. Som redaktør var han styremedlem i Den Konservative Presses Forening og Høyres Pressebyrå. Han var også redaktør for Norges Forsvarsforenings tidsskrift Norges Forsvar det meste av tiden mellom 1988 og 1998.Informasjon fra Norges Forsvarsforening ved sekretær Jorunn Stelja 30. november 2011, jf. Aftenposten 4. desember 2012. 

Hoelseth har vært medlem av Sandefjord bystyre og var innvalgt i Vestfold fylkesting for Høyre fra 2011 til 2015.

Han har skrevet og redigert flere lokalhistoriske og samfunnsaktuelle verker.

 Referanser 

Kategori:Norske journalister
Kategori:Norske redaktører
Kategori:Lokalpolitikere i Sandefjord
Kategori:Høyre-politikere i Vestfold
Kategori:Journalister i norske lokalaviser
Kategori:NRK-journalister
Kategori:Tillitsvalgte i Unge Høyre
Kategori:Høyre-politikere i Oslo
Kategori:Personer fra Sandefjord kommune